CELEX: E2010C0291
Language: lv
Date: 2010-07-07 00:00:00
Title: EBTA Uzraudzības iestādes Lēmums Nr. 291/10/COL ( 2010. gada 7. jūlijs ) par apstiprinātu zonu atzīšanu Norvēģijā attiecībā uz Bonamia ostreae un Marteilia refringens

22.12.2010   
            
            
               LV
            
            
               Eiropas Savienības Oficiālais Vēstnesis
            
            
               L 338/60
            
         EBTA UZRAUDZĪBAS IESTĀDES LĒMUMS
   Nr. 291/10/COL
   (2010. gada 7. jūlijs)
   par apstiprinātu zonu atzīšanu Norvēģijā attiecībā uz Bonamia ostreae un Marteilia refringens
   
   EBTA UZRAUDZĪBAS IESTĀDE,
   ņemot vērā Eiropas Ekonomikas zonas līgumu un jo īpaši tā 109. pantu un 1. protokolu,
   ņemot vērā Līgumu starp EBTA valstīm par Uzraudzības iestādes un Tiesas izveidošanu, jo īpaši 5. panta 2. punkta d) apakšpunktu un 1. protokolu,
   ņemot vērā EEZ līguma I pielikuma I nodaļas 4.1.5.a punktā minēto tiesību aktu – Padomes Direktīvu 2006/88/EK (2006. gada 24. oktobris) par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) –, kura pielāgota ar EEZ līguma 1. protokolu, un jo īpaši minētā tiesību akta 53. pantu,
   tā kā:
   Ar 2004. gada 9. septembra Lēmumu Nr. 225/04/COL EBTA Uzraudzības iestāde atzina visu Norvēģijas piekrasti par apstiprinātu zonu attiecībā uz Bonamia ostreae un Marteilia refringens.
   
   Norvēģija 2009. gada 3. jūnijā pa e-pastu informēja EBTA Uzraudzības iestādi, ka Aust-Agder filkē Dienvidnorvēģijā ir konstatēta savvaļas austeru inficēšanās ar Bonamia ostreae un ap infekcijas apvidu ir izveidotas kontroles zona un uzraudzības zona.
   Ar 2010. gada 23. aprīļa vēstuli (lieta Nr. 554681) Norvēģija apstiprināja EBTA Uzraudzības iestādei, ka nevar izslēgt Bonamia ostreae infekciju savvaļas austerēs no Aust-Agder filkes Dienvidnorvēģijā, un tādējādi nepastāv neapstrīdami pierādījumi, kas attaisnotu kontroles zonas un uzraudzības zonas atcelšanu attiecīgajā apvidū.
   Direktīvas 2006/88/EK 53. panta 3. punktā ir noteikts, ka, ja epizootijas izmeklēšana apstiprina lielu iespējamību, ka ir notikusi inficēšanās, dalībvalsts, zonas vai iecirkņa slimības neskartas teritorijas statusu atceļ atbilstīgi kārtībai, saskaņā ar kuru tas tika pasludināts. Saskaņā ar Norvēģijas veiktās epidemioloģiskās izmeklēšanas rezultātiem un Norvēģijas Valsts veterinārā institūta un Kopienas references laboratorijas diskusiju rezultātu EBTA Uzraudzības iestāde uzskata, ka ir izpildīti nosacījumi no slimības brīva statusa atcelšanai attiecībā uz Aust-Agder filki Dienvidnorvēģijā.
   Attiecīgi ir jāatceļ Lēmums Nr. 225/04/COL.
   Šajā lēmumā paredzētie pasākumi ir saskaņā ar atzinumu, ko sniegusi EBTA Veterinārijas komiteja, kas palīdz EBTA Uzraudzības iestādei,
   IR PIEŅĒMUSI ŠO LĒMUMU.
   1. pants
   Apstiprināto zonu sarakstu Norvēģijā attiecībā uz Bonamia ostreae un Marteilia refringens iekļauj pielikumā.
   2. pants
   Ar šo atceļ Lēmumu Nr. 225/04/COL.
   3. pants
   Šis lēmums stājas spēkā 2010. gada 7. jūlijā.
   4. pants
   Šis lēmums ir adresēts Norvēģijai.
   5. pants
   Autentisks ir tikai šā lēmuma teksts angļu valodā.
   
      Briselē, 2010. gada 7. jūlijā
      
         
            EBTA Uzraudzības iestādes vārdā –
         
            priekšsēdētājs
         
         Per SANDERUD
         
            Kolēģijas loceklis
         
         Sverrir Haukur GUNNLAUGSSON
      
   
   
      (1)  OV L 328, 24.11.2006., 14. lpp. un EEZ papildinājums Nr. 32, 17.6.2010., 1. lpp. Šī direktīva norvēģu valodā vēl nav publicēta.
   
      PIELIKUMS
      
                  1.
               
               
                  Visa Norvēģijas piekraste ir apstiprināta zona attiecībā uz Marteilia refringens.
                  
               
            
                  2.
               
               
                  Visa Norvēģijas piekraste ir apstiprināta zona attiecībā uz Bonamia ostreae, izņemot:
                  
                              —
                           
                           
                              
                                 Aust-Agder filki Dienvidnorvēģijā.